《春草碧·紫箫吹破黄州月》
金朝·李献能

紫箫吹破黄州月。簌簌小梅花，飘香雪。寂寞花底风鬟，颜色如花、命如叶。千里в兵尘、凌波袜。心事鉴影鸾孤，筝弦雁绝。旧时雪堂人，今华发。断肠金缕新声，杯深不觉琉璃滑。醉梦绕南云，花上蝶。

作者简介：（1190—1232）河中人，字钦叔。苦学博览，尤长于四六文。宣宗贞祐三年进士第一。授应奉翰林文字，在翰苑凡十年，迁修撰。哀宗时，充河中帅府经历官。蒙古兵破城，奔陕州，权左右司郎中，兵变遇害。